CELEX: 32020D0727
Language: el
Date: 2020-05-29 00:00:00
Title: Εκτελεστική απόφαση (ΕΕ) 2020/727 της Επιτροπής της 29ης Μαΐου 2020 για την περάτωση της διαδικασίας αντιντάμπινγκ όσον αφορά τις εισαγωγές προϊόντων συνεχούς νήματος από γυάλινες ίνες καταγωγής Μπαχρέιν και Αιγύπτου

2.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 170/17
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/727 ΤΗΣ ΕΠΙΤΡΟΠΗΣ
         της 29ης Μαΐου 2020
         για την περάτωση της διαδικασίας αντιντάμπινγκ όσον αφορά τις εισαγωγές προϊόντων συνεχούς νήματος από γυάλινες ίνες καταγωγής Μπαχρέιν και Αιγύπτου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) (στο εξής: βασικός κανονισμός), και ιδίως το άρθρο 5,
         Εκτιμώντας τα ακόλουθα:
         1.   ΔΙΑΔΙΚΑΣΙΑ
         
         1.1.   Έναρξη
         
         
                     (1)
                  
                  
                     Στις 3 Μαΐου 2019 η Ευρωπαϊκή Επιτροπή κίνησε διαδικασία έρευνας αντιντάμπινγκ όσον αφορά τις εισαγωγές στην Ευρωπαϊκή Ένωση προϊόντων συνεχούς νήματος από γυάλινες ίνες (στο εξής: GFR) καταγωγής Μπαχρέιν και Αιγύπτου (στο εξής: οικείες χώρες) σύμφωνα με το άρθρο 5 του βασικού κανονισμού. Η Επιτροπή δημοσίευσε ανακοίνωση για την έναρξη της διαδικασίας στην Επίσημη Εφημερίδα της Ευρωπαϊκής Ένωσης (2) (στο εξής: ανακοίνωση για την έναρξη της διαδικασίας).
                  
               
                     (2)
                  
                  
                     Η Επιτροπή κίνησε την έρευνα ύστερα από καταγγελία που υποβλήθηκε στις 21 Μαρτίου 2019 από την European Glass Fibre Producers Association (Ένωση Ευρωπαίων Παραγωγών Γυάλινων Ινών) «APFE» (στο εξής: καταγγέλλων ή APFE) εξ ονόματος παραγωγών που αντιπροσωπεύουν περισσότερο από το 25 % της συνολικής ενωσιακής παραγωγής. Την καταγγελία υποστήριξαν παραγωγοί που αντιπροσωπεύουν το 71 % της συνολικής ενωσιακής παραγωγής προϊόντων συνεχούς νήματος από γυάλινες ίνες.
                  
               1.2.   Περίοδος έρευνας και εξεταζόμενη περίοδος
         
         
                     (3)
                  
                  
                     Η έρευνα σχετικά με το ντάμπινγκ και τη ζημία κάλυψε την περίοδο από την 1η Απριλίου 2018 έως τις 31 Μαρτίου 2019 (στο εξής: περίοδος της έρευνας ή ΠΕ). Η εξέταση των τάσεων που έχουν σημασία για την εκτίμηση της ζημίας κάλυψε την περίοδο από την 1η Ιανουαρίου 2016 έως το τέλος της περιόδου της έρευνας (στο εξής: εξεταζόμενη περίοδος).
                  
               1.3.   Ενδιαφερόμενα μέρη
         
         
                     (4)
                  
                  
                     Στην ανακοίνωση για την έναρξη της διαδικασίας, τα ενδιαφερόμενα μέρη κλήθηκαν έρθουν σε επαφή με την Επιτροπή για να συμμετάσχουν στην έρευνα. Επιπλέον, η Επιτροπή ενημέρωσε συγκεκριμένα τον καταγγέλλοντα, άλλους γνωστούς ενωσιακούς παραγωγούς, τους γνωστούς παραγωγούς-εξαγωγείς, τους γνωστούς εισαγωγείς, προμηθευτές, χρήστες και εμπόρους, καθώς και τις ενώσεις που ήταν γνωστό ότι ενδιαφέρονταν για την έναρξη της έρευνας και τους κάλεσε να συμμετάσχουν.
                  
               
                     (5)
                  
                  
                     Όλα τα ενδιαφερόμενα μέρη είχαν την ευκαιρία να υποβάλουν τις παρατηρήσεις τους σχετικά με την έναρξη της έρευνας και να ζητήσουν ακρόαση από την Επιτροπή και/ή από τον σύμβουλο ακροάσεων στις διαδικασίες εμπορικών προσφυγών.
                  
               1.4.   Δειγματοληψία
         
         
                     (6)
                  
                  
                     Στην ανακοίνωσή της για την έναρξη της διαδικασίας η Επιτροπή ανέφερε ότι ήταν πιθανό να προβεί σε δειγματοληψία ενδιαφερόμενων μερών σύμφωνα με το άρθρο 17 του βασικού κανονισμού.
                  
               1.4.1.   Δειγματοληψία ενωσιακών παραγωγών
         
         
                     (7)
                  
                  
                     Στην ανακοίνωσή της για την έναρξη της διαδικασίας η Επιτροπή δήλωσε ότι είχε προσωρινά επιλέξει ένα δείγμα ενωσιακών παραγωγών. Η Επιτροπή επέλεξε το δείγμα με βάση την υψηλότερη αντιπροσωπευτική ποσότητα της παραγωγής που θα μπορούσε εύλογα να αποτελέσει αντικείμενο της έρευνας εντός του διαθέσιμου χρόνου.
                  
               
                     (8)
                  
                  
                     Δεν υποβλήθηκαν παρατηρήσεις σχετικά με την επιλογή του δείγματος.
                  
               1.4.2.   Δειγματοληψία μη συνδεδεμένων εισαγωγέων
         
         
                     (9)
                  
                  
                     Η Επιτροπή, για να αποφασίσει κατά πόσον η δειγματοληψία ήταν αναγκαία και, εφόσον ήταν, να επιλέξει δείγμα, ζήτησε από όλους τους μη συνδεδεμένους εισαγωγείς να παράσχουν τα στοιχεία που προσδιορίζονταν στην ανακοίνωση για την έναρξη της διαδικασίας.
                  
               
                     (10)
                  
                  
                     Δεν έγινε δειγματοληψία λόγω του ότι μόνο δύο μη συνδεδεμένοι εισαγωγείς συμπλήρωσαν τα έντυπα δειγματοληψίας.
                  
               1.4.3.   Δειγματοληψία παραγωγών-εξαγωγέων στο Μπαχρέιν και στην Αίγυπτο
         
         
                     (11)
                  
                  
                     Η Επιτροπή δεν διενέργησε δειγματοληψία όσον αφορά τους παραγωγούς-εξαγωγείς στο Μπαχρέιν και στην Αίγυπτο διότι υπάρχει μόνον ένας παραγωγός-εξαγωγέας σε κάθε χώρα.
                  
               1.4.4.   Απαντήσεις στο ερωτηματολόγιο και επιτόπιες επαληθεύσεις
         
         
                     (12)
                  
                  
                     Η Επιτροπή απέστειλε ερωτηματολόγια στους δύο παραγωγούς-εξαγωγείς, στους τρεις ενωσιακούς παραγωγούς του δείγματος και στους δύο μη συνδεδεμένους εισαγωγείς. Στους χρήστες δόθηκε ερωτηματολόγιο για να το συμπληρώσουν, αν ήθελαν, ώστε να μην υποβάλουν τα σχόλια τους σε ελεύθερο κείμενο.
                  
               
                     (13)
                  
                  
                     Η Επιτροπή έλαβε απαντήσεις στο ερωτηματολόγιο από τους παραγωγούς-εξαγωγείς, από όλους τους ενωσιακούς παραγωγούς του δείγματος και από τους δύο μη συνδεδεμένους εισαγωγείς. Έλαβε επίσης απαντήσεις στο ερωτηματολόγιο από δύο χρήστες.
                  
               
                     (14)
                  
                  
                     Η Επιτροπή αναζήτησε και επαλήθευσε όλες τις πληροφορίες που έκρινε απαραίτητες για τον προσδιορισμό του ντάμπινγκ, της προκληθείσας ζημίας και του συμφέροντος της Ένωσης.
                  
               
                     (15)
                  
                  
                     Η μεθοδολογία και η ορθότητα των στοιχείων που συγκεντρώθηκαν από τους καταγγέλλοντες για τους σκοπούς των μακροοικονομικών δεικτών υποβλήθηκαν σε επιτόπια επαλήθευση βάσει του άρθρου 16 του βασικού κανονισμού, η οποία πραγματοποιήθηκε στις εγκαταστάσεις των δικηγόρων των καταγγελλόντων.
                  
               
                     (16)
                  
                  
                     Επιτόπιες επαληθεύσεις, δυνάμει του άρθρου 16 του βασικού κανονισμού, πραγματοποιήθηκαν στις εγκαταστάσεις των ακόλουθων εταιρειών:
                     
                                  
                              
                              
                                 Ενωσιακοί παραγωγοί και συνδεδεμένες εταιρείες:
                                 
                                             —
                                          
                                          
                                             3B Fibreglass, Battice, Βέλγιο,
                                          
                                       
                                             —
                                          
                                          
                                             Johns Manville Slovakia a.s., Trnava, Σλοβακική Δημοκρατία,
                                          
                                       
                                             —
                                          
                                          
                                             European Owens Corning Fibreglass SPRL, Watermael-Boitsfort, Βέλγιο
                                          
                                       
                           
                                  
                              
                              
                                 Μη συνδεδεμένοι εισαγωγείς στην Ένωση:
                                 
                                             —
                                          
                                          
                                             Euroresins UK Limited, Ellesmere Port, Ηνωμένο Βασίλειο,
                                          
                                       
                                             —
                                          
                                          
                                             Helm AG, Αμβούργο, Γερμανία
                                          
                                       
                           
                                  
                              
                              
                                 Μη συνδεδεμένοι χρήστες στην Ένωση:
                                 
                                             —
                                          
                                          
                                             Polykemi, Ystad, Σουηδία,
                                          
                                       
                                             —
                                          
                                          
                                             Εταιρεία A (3)
                                             
                                          
                                       
                           
                                  
                              
                              
                                 Ο παραγωγός-εξαγωγέας στην Αίγυπτο και συνδεδεμένες εταιρείες:
                                 
                                             —
                                          
                                          
                                             Jushi Group:
                                          
                                       
                                             —
                                          
                                          
                                             Jushi Egypt for Fiberglass Industry S.A.E., Αίγυπτος,
                                          
                                       
                                             —
                                          
                                          
                                             Jushi France SAS, Γαλλία,
                                          
                                       
                                             —
                                          
                                          
                                             Jushi Italia srl, Ιταλία,
                                          
                                       
                                             —
                                          
                                          
                                             Jushi Spain SA, Ισπανία
                                          
                                       
                           
                                  
                              
                              
                                 Ο παραγωγός-εξαγωγέας στο Μπαχρέιν και συνδεδεμένες εταιρείες:
                                 
                                             —
                                          
                                          
                                             CPIC Group
                                             
                                                         —
                                                      
                                                      
                                                         CPIC Abahsain Fiberglass W.L.L., Μπαχρέιν,
                                                      
                                                   
                                                         —
                                                      
                                                      
                                                         CPIC Europe BV, Κάτω Χώρες.
                                                      
                                                   
                                       
                           
               2.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ
         
         2.1.   Προϊόν που αποτελεί αντικείμενο της έρευνας
         
         
                     (17)
                  
                  
                     Το προϊόν που αποτελεί αντικείμενο της παρούσας έρευνας είναι γυάλινες ίνες κομμένες, με μήκος που δεν υπερβαίνει τα 50 mm (στο εξής: ίνες κομμένες)· γυάλινες ίνες με απανωτές στρώσεις, εξαιρουμένων των γυάλινων ινών με απανωτές στρώσεις που υφίστανται ειδική επεξεργασία εμποτισμού και επικάλυψης και παρουσιάζουν απώλεια στη διαπύρωση μεγαλύτερη του 3 % (όπως καθορίζεται βάσει του προτύπου ISO 1887)·(στο εξής: ίνες με απανωτές στρώσεις)· και παραπετάσματα κατασκευασμένα από νήμα από γυάλινες ίνες, εξαιρουμένων των παραπετασμάτων από υαλοβάμβακα (στο εξής: παραπετάσματα), (στο εξής: προϊόν που αποτελεί αντικείμενο της έρευνας). Το προϊόν που αποτελεί αντικείμενο της έρευνας είναι γνωστό ως «ενισχύσεις από γυάλινες ίνες» ή «GFR».
                  
               
                     (18)
                  
                  
                     Το υπό εξέταση προϊόν είναι το προϊόν που αποτελεί αντικείμενο της έρευνας καταγωγής Μπαχρέιν και Αιγύπτου.
                  
               
                     (19)
                  
                  
                     Το υπό εξέταση προϊόν υπάγεται επί του παρόντος στους κωδικούς ΣΟ 7019 11 00, ex 7019 12 00, 7019 31 00 (κωδικοί TARIC 7019120022, 7019120025, 7019120026 και 7019120039).
                  
               2.2.   Ομοειδές προϊόν
         
         
                     (20)
                  
                  
                     Από την έρευνα προέκυψε ότι τα ακόλουθα προϊόντα έχουν τα ίδια βασικά φυσικά, χημικά και τεχνικά χαρακτηριστικά, καθώς και τις ίδιες βασικές χρήσεις:
                     
                                 α)
                              
                              
                                 το υπό εξέταση προϊόν·
                              
                           
                                 β)
                              
                              
                                 το προϊόν που παράγεται και πωλείται στην εγχώρια αγορά του Μπαχρέιν και της Αιγύπτου·
                              
                           
                                 γ)
                              
                              
                                 το προϊόν που παράγεται και πωλείται στην Ένωση από τον ενωσιακό κλάδο παραγωγής.
                              
                           
               
                     (21)
                  
                  
                     Ως εκ τούτου, η Επιτροπή αποφάσισε ότι, για τους σκοπούς της παρούσας έρευνας, τα εν λόγω προϊόντα είναι ομοειδή προϊόντα υπό την έννοια του άρθρου 2 στοιχείο γ) του βασικού κανονισμού.
                  
               3.   ΔΙΑΔΙΚΑΣΙΑ
         
         
                     (22)
                  
                  
                     Στην επιστολή του προς την Επιτροπή με ημερομηνία 19 Μαρτίου 2020, ο καταγγέλλων ανακάλεσε την καταγγελία του.
                  
               
                     (23)
                  
                  
                     Σύμφωνα με το άρθρο 9 παράγραφος 1 του βασικού κανονισμού, σε περίπτωση ανάκλησης της καταγγελίας, η διαδικασία είναι δυνατόν να περατωθεί, εκτός αν κρίνεται ότι η περάτωσή της δεν είναι προς το συμφέρον της Ένωσης.
                  
               
                     (24)
                  
                  
                     Η Επιτροπή έκρινε ότι η διαδικασία αντιντάμπινγκ θα πρέπει να περατωθεί από τη στιγμή που η έρευνα δεν έφερε στο φως στοιχεία που να δείχνουν ότι η περάτωσή της δεν θα ήταν προς το συμφέρον της Ένωσης.
                  
               
                     (25)
                  
                  
                     Τα ενδιαφερόμενα μέρη ενημερώθηκαν σχετικά και τους δόθηκε η ευκαιρία να διατυπώσουν παρατηρήσεις. Η Επιτροπή δεν έλαβε καμία παρατήρηση που θα οδηγούσε στο συμπέρασμα ότι η εν λόγω περάτωση δεν θα ήταν προς το συμφέρον της Ένωσης.
                  
               
                     (26)
                  
                  
                     Ως εκ τούτου, η Επιτροπή καταλήγει στο συμπέρασμα ότι η διαδικασία αντιντάμπινγκ όσον αφορά τις εισαγωγές στην Ένωση GFR καταγωγής Μπαχρέιν και Αιγύπτου θα πρέπει να περατωθεί.
                  
               
                     (27)
                  
                  
                     Η παρούσα απόφαση είναι σύμφωνη με τη γνώμη της επιτροπής που έχει συσταθεί βάσει του άρθρου 15 παράγραφος 1 του βασικού κανονισμού,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η διαδικασία αντιντάμπινγκ όσον αφορά τις εισαγωγές στην Ένωση γυάλινων ινών κομμένων, με μήκος που δεν υπερβαίνει τα 50 mm (ίνες κομμένες)· γυάλινων ινών με απανωτές στρώσεις, εξαιρουμένων των γυάλινων ινών με απανωτές στρώσεις που υφίστανται ειδική επεξεργασία εμποτισμού και επικάλυψης και παρουσιάζουν απώλεια στη διαπύρωση μεγαλύτερη του 3 % (όπως καθορίζεται βάσει του προτύπου ISO 1887) (ίνες με απανωτές στρώσεις)· και παραπετασμάτων κατασκευασμένων από νήμα από γυάλινες ίνες, εξαιρουμένων των παραπετασμάτων από υαλοβάμβακα (παραπετάσματα), καταγωγής Μπαχρέιν και Αιγύπτου, που υπάγονται επί του παρόντος στους κωδικούς ΣΟ 7019 11 00, ex 7019 12 00, 7019 31 00 (κωδικοί TARIC 7019120022, 7019120025, 7019120026 και 7019120039), περατώνεται.
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 29 Μαΐου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 176 της 30.6.2016, σ. 21.
         
            (2)  ΕΕ C 151 της 3.5.2019, σ. 4.
         
            (3)  Η εταιρεία Α ζήτησε να παραμείνει ανώνυμη με την αιτιολογία ότι θα διέτρεχε σημαντικό κίνδυνο εμπορικών αντιποίνων στην περίπτωση που ορισμένοι παραγωγοί θεωρούσαν ότι ενήργησε με τρόπο που αντίκειται στα συμφέροντά τους.